हाल ही में अमेरिका द्वारा आयात शुल्क में की गई वृद्धि का असर चीन के एल्युमीनियम कबाड़ की भारत में भारी मात्रा में डंपिंग के रूप में सामने आ सकता है। यह तर्क देते हुए इस क्षेत्र के प्रमुख विनिर्माताओं ने सरकार से आयात पर रोक लगाने का अनुरोध किया है। वाणिज्य मंत्रालय के वरिष्ठï अधिकारी ने कहा कि एल्युमीनियम आयात पर मात्रात्मक प्रतिबंध लगाए जाने की मांग के लिए हाल ही में वेदांत और हिंडाल्को जैसे प्रमुख घरेलू विनिर्माताओं ने औद्योगिक नीति एवं संवर्धन विभाग (डीआईपीपी) के सचिव रमेश अभिषेक से मुलाकात की है। पिछले दो सालों के दौरान यह आयात काफी तेजी से बढ़ा है।